Bi dr Wahle am 25. Mai 2014 het's vergliche mit dr Wahl 2009 ditlichi Verschiebige vu Stimmadeile gä. D'Bürgerlischte het debi ei Sitz an d'Frauelischte verlore. Dr Fraueadeil lit nooch dr Kommunalwahl 2014 wiider bi fimf Rätinne bzw. 42 %. Zwischezittlig isch er durch Noochrucke fir e usgschidene Gmeindrot 2013 bis 2014 mit sechs Rätinne bi 50 % gläge. D'Gemeindrät sin 2014 alli us dr Johrgäng 1948 bis 1968 chumme. Im Spotjohr 2017 sin zwei Rät usgschide und durch die zwei Nochrücker het sich e Änderig bi dr Aldersspanne ergä (dr jüngscht Rot isch 1978 uf d'Welt chu, dr äldischt witterhi 1948). 2019 het es e Verjüngig gä. Dr jüngscht Rot isch jetz Johrgang 1991, die äldeschte Johrgang 1955. Dr Frauedadeil, wo sit 2017 wiider bi 50 % un sechs Rätinne gläge isch, isch au nooch dr Wahl 2019 äso bliibe.